50 Dinge Wat Jy Oor Die Hemel Moet Weet (Sagteband)
Vind troos en vrede in die waarheid oor die hemel.
John Hart sê egter die Bybel beantwoord al ons belangrikste vrae oor die hemel. 50 dinge wat jy oor die hemel moet weet verduidelik spesifieke Skrifgedeeltes en gee ’n eerlike en pragtige beeld van ons toekomstige ewige tuiste.
Die boek beantwoord 50 spesifieke vrae en elke antwoord word verder ondersteun met addisionele Skrifverwysings vir dieper studie. Vrae wat behandel word, sluit in:
Wie gaan almal hemel toe?
Gaan ons dadelik hemel toe?
Wat gaan ons daar doen?
Sal ons ons geliefdes sien?
Sal ons ons aardse lewe onthou?
Is daar diere in die hemel?
Ook beskikbaar in Engels onder die titel 50 Things Your Need to Know About Heaven
Dr. John F. Hart is al meer as 30 jaar professor by die Moody Bible Institute. Hy het sy ThM-graad by die Dallas Theological Seminary behaal en sy ThD-graad by die Grace Theological Seminary. Van sy artikels het al verskyn in die Journal of the Grace Evangelical Society en Overcoming the World Missions Crisis. Hy en sy vrou is al meer as 40 jaar getroud en bly in die noord-weste van Indiana.
1 Wie gaan hemel toe?
Daar word vertel dat ’n engel eendag aan ’n man verskyn
het en vir hom een enkele wens gegee het. Hy kon wens
waarvoor hy ook al wou. Die man het baie diep en lank ge-
dink oor hoe hy hierdie guldegeleentheid kon benut om sy
lewe lank ryk te wees. Uiteindelik het hy gesê: “Wys vir my
môre se koerant.” Hy wou na die uitslae van die aandele-
beurs blaai en kyk watter aandele oornag ’n merkwaardige
wins sou oplewer. Al wat hy dan moes doen, was om sy
spaargeld in daardie aandele te belê en hy sou skatryk wees.
Die engel het die man se wens toegestaan en die volgende
dag se koerant vir hom gegee. Terwyl hy na die finansiële
afdeling geblaai het, het sy oog op die doodsberigte geval.
En daar was sy naam!
Min van ons beplan ons dae só asof ons môre gaan sterf.
Ons maak gereeld grappe daaroor, maar ons neem dit nie
regtig ernstig op nie. Ons dink ook nie ernstig oor wat ná
ons dood met ons gaan gebeur nie. Ons beplan ons aftrede
baie noukeuriger as die “aftrede” wat ná ons aftrede volg.
Wanneer ons hoegenaamd aan die lewe hierna dink, oor-
tuig ons onsself ons is beter as die meeste ander mense en
verdien dit om in die hemel te kom – ás dit bestaan.
Ek het eenkeer langs ’n man ouer as ek op die vliegtuig
beland. Ons het begin gesels en ons gesprek het uiteindelik
oor geestelike sake gegaan. “Op ’n skaal van 1 tot 100,” het
ek hom gevra, “hoe seker is jy dat jy hemel toe gaan?”
Met vaste oortuiging het hy geantwoord: “So 95, dink ek.”
Dit is vir ons natuurlik om ons vertroue in ons eie goed-
heid te plaas en onsself as ’n lewensvatbare kandidaat vir die
hemel te beskou.
You're reviewing: 50 Dinge Wat Jy Oor Die Hemel Moet Weet (Sagteband)
Geagte Jahwe (Hardeband)
Answers To The Most Important Questions …